Nyeste Skilderie af Kiøbenhavn, 1818-09-15
Blandede Efterretninger. J Tillæget til den Norske Rigstidende af 8 Septbr. meddeles følgende Skrivelse fra Røraas, dat. 29 August d. A. - "Den 25de dennes Kl. 11 Formiddag forlod H. M. Kongen og H. K. H. Kronprindsen Staden Christiania. En meget stor Mængde Mennesker havde forsamlet sig udenfor, for at ledsage dem med deres Velsignelser. H.M. begav sig til Statholderen, som havde anholdt om, at de høie Reisende vilde behage hos ham at indtage Forkost for Afreisen. Alle Gader, der førte til hans Bolig, vare opfyldte af Mennesker. Garnisons=Tropperne og Borgergarden paraderede foran den Gaard, som Hs. Exc. Feldtmarskalk Grev Mørner beboer, Kongen gik igjennem Gelederne, og yttrede sin Tilfredshed over deres gode holdning. - Ved Ankomsten til Statholderen, fandt H. M. Statsraadets Medlemmer, Storthingets trende Præsidenter og Stadens fornemste Embedsmænd forsamlede. Efter endt Frokost afreiste Kongen og Kronprindsen, ledsagede af Borgergarden til Hest og et Detaschement af Aggershuus Jægere. Alle Gader vare fyldte med Tilskuere, og Luften gjenlød af Hurraraab. Enhver Haandverker havde forladt sit Verksted for at see sin Konge under Forbikiørselen. Ved Udgangen af Staden havde Magistraten og Stadens Embedsmænd indfundet sig for at tage Afskeed. J samme Øieblik hørtes Kanonernes Dunder fra Fæstningen. - En halv Miil fra Staden lod H. M. den ridende Escorte vende tilbage, og fortsatte derefter uafbrudt sin Reise til Eidsvolds Jernverk, tilhørende forhenværende Statsraad C. Anker. Her skulde det første Natteleie tages. Ved sin Ankomst, Kl. 8 om Aftenen, forefandt H. M. der Statsministerne, Grev v. Engestrøm og Peder Anker, hvilke havde reist i Forveien, samt adskillige af Egnens Standspersoner, som vare komne for at gjøre Kongen deres Opvartning. - Den 26de Kl. 10 Formiddag reiste H. M. fra Eidsvold. Natteqvarteret var bestemt paa Aasæt, en Gaard, tilhørende Bonden Ole Aasæt. Ved Ankomsten til Grændsen af Østerdalen blev H. M. behagelig overrasket ved at see en vakker Æreport, som Egnens Almue havde opreist, for at bevidne Kongen sin Taknemmelighed for den Understøttelse i Korn, som de havde faaet i sidstforløbne haarde Aar. Denne Dag, ligesom den forrige, escorteredes de høie Reisende fra Station til Station af Selveierbønder til Hest. Disse Escorter vare meer eller mindre talrige, alt efter de forskjellige Bygders Folkemængde, undertiden bestode de af meer end 50 Mand. H. M. kom til Aa sæt Kl. 10 om Aftenen. En Mængde Bønder vare komne Hs. M. imøde med Fakler, og dannede en lang Haye. En smukt oplyst Æreport, med Kongens og Kronprindsens Navnechifte, var opført ved Gaardens Jndkjørselsport, og alle Bygningerne vare illuminerede. Dette gav et meget vakkert Syn, især da Aftenen var særdeles mørk. - Den 27de skulde Natteqvarteret være i Reen dalens Præstegaard. Efterat Kongen havde modtaget en Deputation af 11 Bønder, anført af Provst Wulfsberg, som aflagde underdanigst Taksigelse for den Understøttelse, som deres Egn havde nydt, afreiste H. M. fra Aasæt Kl. 9 om Morgenen, og ankom til Reendalen Kl. 9 1/2 om Aftenen. Samme Taknemmeligheds Yttringer fornyedes paa alle Stationer. Saasnart Vognen standsede, trængte Almuen sig omkring den for at see Kongen, og udraabte i sit simple og udtryksfulde Sprog: "der er han, Landets Fader, Gud velsigne ham, uden ham vilde vi have sultet til døde. - Den 28 Kl. 9 1/2 om Formiddagen forlod H. M. Reendalen. De Taksigelser, som hele denne Dag igjennem ydedes Kongen, gav H. M. en herlig Tilfredshed ved at vide, at hans Velgierninger ei vare bortødslede paa Utaknemmelige. Ved Ankomsten til Tolgens Hytte, som hører til Nøraas Kobberverk, gjorde Generalmajor Bang, Overdirecteur for dette Verk, H. M. sin Opvartning. Paa Ous, den sidste Gjæstgivergaard fra Røraas, indfandt sig flere Bønder, der afsang nogle Vers for H. M. En iblandt dem tildrog sig især Kongens Opmærksomhed: han var Improvisateur, og sang Vers, der tilligemed Melodien vare af ham selv paa Stedet extemporerede. Man finder dette Talent undertiden i Jtalien, men man skulde neppe have ventet sig det paa Nordens Fielde. – Jmellem Ous og Røraas mødtes H. M. af Stiftamtmand Grev Trampe og flere civile og militaire Embedsmænd, som vare komne fra Trondhjem for at hilse deres Konge. Et Antal af Bergmænd til Hest med Fakler rede foran Vognen. Stadens Autoriteter havde samlet sig ved Porten for at frembære Forsikkringen om deres Høiagtelse. Unge Piger strøede Bar lige til Huset, hvor Kongen skulde boe. Da H. M. steg af Vognen, sang unge Piger, hvidklædte og med Blomsterkrandse, Vers, hvis Omqvæde gjentoges af en talrig Skare Børn af begge Kjøn. - De høie Reisende have i alle disse Dage nydt den bedste Helse. De utvetydige Beviis paa Kjærlighed og Hengivenhed, som de modtoge af Norges redelige Jndvaanere, have ladet Dem glemme en møisommelig og ofte farlig Reises Besværligheder.